
La Pesca Esportiva a Mar 


EA PESCA 


Un dels esports més bells — atractiu i obsessionant per 
la passió que desvetlla en l'aficionat, per sa notable diver- 
sitat de procediments i per les emocions que l'acompanyen 
— és, segurament, la pesca amb canya, i àdhuc és tant més 
interessant i apreciable entre els demés aquest ideal diver- 
timent, considerat per l'avantatge de sos aspectes higiènic 
i instructiu. 

És una delícia, per a l'esportman, anar-se'n de pesca, els 
dies festius, carregat amb sos estris, cap al seu pescall, i 
estar-se a ple aire, prop de l'aigua, saludat pel ruixim de 
les ones, festejat per la marinadal Si en té d'alicients, aquest 
passatemps platxeriósl Ningú no imaginaria mai el gran 
que resulta la sensació produida per la captura d'una bona 
peça fins el moment culminant d'ésser salvada, la rapidesa 
amb què s'escolen les hores canya en mà, el molt que hom 
es diverteix pescant, i la satisfacció sentida pel pescador 
aficionat en contemplar els peixos reunits dins del cistell 
quan el nombre de les víctimes va en augment. 

Finida la jornada, en l'expressió del pescaire joiós tor- 
nant-se'n amb un floret de peix, comentant amb els com- 
panys, amb humor, les incidències de la festa, hi podreu 

fàcilment endevinar sempre un motiu de felicitat, noble as- 
piració del qui sap encertar en practicar una diversió que, 
apartant-lo del vici, l'entretingui delitosament. 

No deixa de tenir, demés, la pesca, per a l'amateur, ocu- 
pat en sa dèria, ultra els assenyalats, altres atractius. Res 
més agradable que un bon dia de llibertat dedicat a la pes- 
ca i a la contemplació, gosant amb joia els dons de la Na- 
turalesa magnífica, fantàstica iHusió, superb espectacle el 
de la mar: grandiós panorama, el seu, manifestant-se es- 
plèndid, imponent i encisador als ulls del pescador. 

Per acabar, sols haig d'afegir que en tots els paisos ci- 
vilitzats la presència del pescaire alegra tots els paisatges 
del riu, de l'estany, del canal, de la platja i de la costa, i, 
arreu, la pesca, com esport dels preferits, mereix especial 
atenció de molta gent pertanyent a totes les activitats del 
treball que cerca en ella un recurs beneficiós a la salut, i 
al temps, una distracció apartada de les diversions mon- 
danes. 


Me 
de P 


Amb ço exposat, crec haver fet un breu i suficient elogi 
de la pesca com esport, mes, essent un altre el principal 
objecte d'aquest fullet, entraré de ple en la seva part diem- 
ne teòrica, fent constar abans que aquesta té, en aquest cas, 
el valor simple de mes observacions personals, fruit d'una 
trentena d'anys de pràctica ininterrompuda, dedicats a l'afec- 
ció tant més arrelada a mesura que la convicció dels seus 
avantatges i el seu estudi m'han fet refermar en ella per 
entendre que, reunint moltes conveniències, no és supera- 
da en aquest aspecte per cap altra, remarcant al mateix 
temps que únicament cerco, amb mon treballet, la petita 
pretensió d'exposar en forma senzilla els preliminars neces- 
saris, imprescindibles a tot neòfit per a actuar eficaçment, a 
condició d'aportar de part seva l'afecció i constància preci- 

ses, puix no bastaria pas aquesta lectura per a devenir un 
pescador complert, lluny de fer creure això mon intent, car 
els moltíssims coneixements que fan pràctic el pescador, tan 
sols els proporciona una llarga experiència. 


El 
de de 


CONDICIONS DEL BON PESCADOR I GENERALT- 
PAES. ' 


El bon pescador HA DE PESCAR, no pas AGAFAR 
PEIX. PESCAR, esportivament, s'ha d'entendre que és en- 
ganxar el peix amb ham valent-se de l'astúcia, procurant 
de fer-ho amb la major gràcia i art, ço que constitueix el 
principal atractiu de la pesca, ja que hi ha molts procedi- 
ments de pescar que no els tractarem ací, i que no els po- 
dem considerar com esportius, als efectes de la diversió, 
per ésser molt rutinaris o no gaire agradables ni interes- 
sants per a un esperit un xic refinat. Per tant, deixarem 
tot el que no sia ham, per a referir-nos exclusivament al pes- 
cador per esport, mai al professional al qual interessa no- 
més la captura de la màxima quantitat de peix, sia com se 
vulla. Ço que tractem, doncs, no interessa més que al pes- 
cador d'afecció que va a divertir-se. Tocant aquest punt, 
m'haig de pronunciar principalment contra l'ús de la pope- 
ra, instrument reprovable que mai no ha d'usar cap pescador 
ben capacitat si vol el mèrit, que és el seu principal desi- 
deratum. La popera, per múltiples raons, mai no deixarà 
d'ésser un recurs detestable, contrari a la pesquera. 

L'afeccionat, abans que tot s'ha d'acostumar a suportar 
la inclemència del temps, saber prescindir, si convé, de co- 
moditats, ha d'ésser àgil, dotat de bona vista, constant, ob- 
servador i astut. Si a les esmentades qualitats reuneix la 
d'ésser un bon humorista, serà sens dubte un perfecte tipus 
de bon pescador, segurament afortunat en la pesquera. 


J 

Sempre confiat quan no piquen els peixos per mor de 
les circumstàncies. Si fa vent, espera que manqui, si hi ha 
mar grossa, que abonanci: si fa corrent, que minvi, si plou, 
que el cel s'aclareixi: i que surti el sol, si encara no ha 
eixit o està núvol. Si hi ha calma, confiarà en l'oreig, si 
està serè, desitjarà que plogui, si l'aigua és clara, que s'en- 
terboleixi. Si no ha clavat cap peix al matí, estarà conven- 
Ççut de fer-ho a migdia, i, àdhuc, si, amb tot i fer bo, com 
ocorre a voltes, contra totes les previsions, no respon el 
peix, no deixarà de tenir confiança en un canvi o altre. 
Arribada la tarda sense novetat, no desesperarà de que el 
peix entri en qualsevulla hora — potser al pondre's el sol—, 
i, Si pesca de nit, no dubtarà de trobar els peixos a la sor- 
tida o a la posta de la lluna. 

En fi: la questió, quan no es pesca res, o en fer una pes- 
quera escassa, és saber raonar una bona explicació adequa- 
da, si, amb tot i produir-se les variacions esperades per a 
que el peix respongui, no pica pas, i esperar sempre estoi- 
cament, puix no en va, podent-se dir el mateix de la pes- 
quera, s'assegura que "la perfídia mata la caça" 

Per això, la convicció mantinguda per una afecció inten- 
sa, conserva la confiança sense defalliment, ço que explica 
com el pescaire recorre invariablement a mil excuses per a 
justificar la buidor del cistell quan no queda content, ja 
que, àdhuc amb tot i fer bones, a voltes no n'està comple- 
tament satisfet, puix amb frequència li fugen els peixos més 
grossos i naturalment, ho semblen, quan no ho són en rea- 
litat — no mancant gairebé mai una circumstància inespe- 
rada, sia descuit o contratemps, que probablement podria 
contribuir a proporcionar una pesquera més considerable. 

Per a pescar s'han de tenir en compte una infinitat de 
detalls que, no per semblar a cop d'ull molt senzills, deixen 
de trascendir per llur veritable importància. 

El peix té els seus costums que cal conèixer, cal saber 
que cada espècie ofereix les seves especials característiques, 

puix no es troben totes en iguals paratges, ni en les matei- 
xes èpoques, ni viuen en idèntica fondària, ni es pesquen 
en única forma, ni amb idèntic guarniment, ni prefereixen 
semblants esquers. Cada una té, sobre tals punts, notables 
variants. 

Hi ha peixos que són indigenes, n'hi ha d'immigrants, 
uns poden pescar-se amb determinada canya, altres amb 
fluixa o volantí, i en cada.cas es poden fer en diferents for- 
mes segons l'esquer, els punts i les èpoques, havent-se de 
gromejar o no tenint en compte les diferents circumstàn- 
cies del moment. Aquesta complexitat que s'ha de reconèi- 
xer a la pesquera, implica certa dificultat, més gran del que 
hom creu generalment, exigint per a arribar al seu domi- 
ni una vasta pràctica, puix, a voltes, una insignificància apa- 
rent influeix en ella de forma decisiva, l'habilitat en grome- 
jar, en escar, en conèixer el senyal del peix, la pràctica en 
endegar l'armadura, la llargària de la canya en relació amb 
el pescall, la oportunitat i encert d'escollir calada o en can- 
viar a temps, el domini en escandallar, la finura del volan- 
tí o l'extensió de la cameta, la mida de l'escada, la frescor 
o vivor de l'esquer, la ciència d'enganyar el peix i de tre- 
ballar-lo, i, en fi, una porció de dades que semblen minú- 
cies, la influència de les quals, ben comprovada, sols aprecia 
justament l'afinat instint del pescador inteHigent. 


CLASSIFICACIÓ I NOMENCLATURA DEL PEIX 


Ens referim als peixos que de costum es pesquen amb 
ham, a canya o a volantí, en la nostra costa mediterrània, 
els quals dividirem en espècies de cau, de roca, d'entrada, 
de fons, i en peix blau, encara que la nostra sigui una di- 
visió arbitrària en el terreny científic, però que és la classi- 
ficació més generalment acceptada, del peix, entre els 
pràctics. 

PEIX DE CAU 

Congre (I) 

Nero 

Morena 

Brótola 

Mòllera vermella (2) 
Mòllera roquera o comuna 


PEIX DE ROCA 


Banyut 
Llepissós 
Burro 
Capsigrany 
Tort 
Llubió 
Espadart 
Escórpora 
Donzella o Guiula 
Juliola 
Dormilega 
Griva 
Castanyola 


PEIX DE SORRA 
O PLATJA 

Moll 

Mabra 

Rèmol 

Llobarro (3) 


(1) El eongre, per bé que roquer, també és d'entrada. 
(2: La mòllera vermella, inclosa com a peix de cau, no cria en la roca sinó en 


el fons. 


Aquest peix pot ésser classificat com de platja i de roca, per viure en una i 


(8) l 
altra invariablement 


(4) El burro es divideix en tres varietats: de sorra, de fang i roquer. 


PEIX DE FONS qi 

Boga 

Calet 4 
Pagell 

Xucla 


PEIX DEL FANG 


Burro (4) 
Anguila 


PEIX BLAU 


Agulla 
Verat 
Sorell 
Bonito 
Melva 
Bairó 


PEIX D'ENTRADA, COS- 
TER 

Orada 

Llissera 

Vera Í 

Sama 

Capsut 

Galta roig 

Salpa 

Corba 

Llobarro 

Reig 
Déntol 
Càntara (1) 
Morruda 

Vidriada 
Oblada 
Esparrall (2) 
Corball 


Nomenclatura vulgar dels esquers més corrents: Cucs, 
crustacis, peix fresc i peix viu, esquer de peix salat 
confit, esquers artificials i altres. 


CUCS DE MAR 


Gleva 
Vermell 
Barrella 
Veina 
Flor 
Botifarra 


CRUSTACIS 


Gamba 

o de nit 

de sòl 

Gambot 

Gamba de riu, o blanca 
Cranc de roca 

Cranc de sorra 

Cranc de fons o de bassa 
Guissot 

Caragol de cama, o ermità 
Petxina 

Petxinot 

Tellerina 


Moca 
Llongo 
Musclo sencer 


PEIX FRESC 


Sorell 

Gerret 
Sardineta 
Seitó 
Amploia 
Verat 

Agulla 

Sonso 

Sipió 
Morralet 
Canana 
Calamarsó 
Pop 

Melsa de pop 
Sípia 
ESQUERS DE PEIX VIU 
Llisseró 


(1) La càntara pot ésser també classificat com peix de fons. 
(2) L'esparrall pot ésser inclòs en dues classificacions com la càntara, per ésser 
de fons habitualment, però tenint costum d'acostar-se a desvovar a la costa. 

Bogueta ESQUERS ARTIFICIALS 


Anguiló Plomes fines de capó, blan- 

Serrà ques : 

Oblada Paladar d'àngel (1) 

Esparralló 

Sardinyol ALTRES ESQUERS 
Barquetes 

PEIX SALAT, CONFIT ae na tiiee 

Arengada Pa pastat 

Tonyina Farineta 

Lluç Llonguet 

Delfí Pasta d'arengada i d'altres 

Verat, melva, biso, etc. peixos salats 


Es faria interminable la llista dels esquers emprats, en 
detall complet, puix els que poden utilitzar-se arriben a l'in- 
finit, no obstant, tingui's ben present que el peix s'alimen- 
ta habitualment dels fruits de la mar on ell es cria, i que, 
Si va afamat, menja tot el que pot. 


ELABORACIÓ DE LA PASTA DE PESCAR, A BASE 
D'ARENGADA O D'ALTRE PEIX SALAT 


La pasta es fa, regularment, d'arengada, però pot fer-se 
demés amb qualsevol peix blau salat i altres peixos, i se'n 
fa, especialment per a la llíssera, a més de la d'arengada 
amb peix blau fresc, de lluç i de bacallà. 

Sigui el que es vulgui el peix destinat a fer pasta: aren- 
gada, anxova, amploia, biso, verat, bonito, tonyina, delfí, 
melva, bacallà, sorell, etz., es despulla d'espina i d'escata 
i es pica amb una pedra fins que, desfet, s'amassi, o es pas- 
sa per una màquina trinxadora de mà, i en aquest cas es 


(1) Peix bastinal. 


La I 


Al 

fa amb més rapidesa. També es pot barrejar amb la pasta 
una proporció de pa que no haurà d'ésser superior a la 
meitat — per a que tingui més cos o per tal que resulti més 
"econòmica — havent-se de tenir cura de no carregar-la de 
pa amb excés, doncs llavors s'agreja fàcilment en un o 
dos dies. 

La pasta serà millor no molt forta de peix al comença- 
ment, essent més convenient d'anar-la carregant entrada la 
temporada fins a pescar a final d'ella amb pasta pura de 
peix. 

Per a mesclar amb la pasta, s'usen diferents ingredients 
sòlids i líquids, preferint cadascú els seus: suc d'anxova, 
de tonyina o altre peix en conserva, oli de bacallà, for- 
matge, etz., fent-se també variades combinacions de dife- 
rents peixos salats. Amb tot, a base d'arengada o peix sa- 
lat, confit, es pot barrejar amb la pasta qualsevulla matè- 
ria aglutinant d'ús alimentici, i el peix sempre la menja: 
formatge, cigró, patata o mongeta cuits, farina de blat o de 
moresc, etz., mentre trobi en la barreja proporció a basta- 
ment de peix per a que li agradi. 

El gromeig per a pescar amb pasta es fa amb les despu- 
lles de l'esquer, una quantitat aproximadament igual de pa 
mullat, escorregut, i sorra, tot picat. 


DIFERENTS MANERES DE PESCAR 


La forma de pescar s'ha d'harmonitzar principalment 
amb les circumstàncies del lloc. 

A la platja, es pot pescar amb suret, amb l'escada llan- 
çada a fons, i també amb volantí o llarga. 

En embarcació, es pot pescar a la deriva o arronça amb 
la fluixa. Fondejat, en igual forma, a la llarga, amb canya, 
i a pols a plom. 

A la costa, es pesca amb canya a suret, i a fons, en 
primsj a pols amb l'escada suspesa, i el peix de cau, en els 
caus i a la llarga. 

LA TÀCTICA DEL PESCADOR, I ADVERTIMENTS 


El pescador ha de procurar estar ben isolat dels demés 
doncs la competència en la pesca és contraproduent, si més 
no perquè s'escama fàcilment el peix el qual, per més que 
abundi no vol ésser molestat, per aquesta raó el pescall 
molt castigat no triga a malejar-se i el peix hi respon amb 
gran recel, mentre que en calada reservada, on siguin pocs 
els pescadors — si es possible, sempre els mateixos, però mi- 
llor un de sol — el peix hi creu més i s'hi manté llargament. 

Si convé estar sol per a que ningú no distregui el peix 
de la nostra canya, també és molt convenient, quan s'està 
en calada de poca fondària on el pescador pot ésser fàcil- 
ment distingit, de no exhibir-se mai inútilment. D'igual ma- 
nera que el peix es confon amb el medi pels seus colors, 
dotat com està, per la Naturalesa, d'aquest recurs, segons la 
llei del mimetisme, per tal de passar desapercebut de sos 
enemics naturals, el pescador ha de dissimular sa presèn- 
cia a la vista dels peixos els quals ha d'atraure i pescar amb 
el major engany, amagant-se tant com pugui darrera les 
roques, vestint amb colors no llampants, evitant de moure's 
innecessàriament, sobre tot en diades d'aigua clara i cal- 
ma. També s'ha de limitar el més possible la grossària de 
la plomada, del pèl, el maneig excessiu de la canya, i tot 
el que pugui contribuir al descobriment de la trampa, sense 
oblidar que rarament el peix s'agafa a joc vist: essent sem- 
pre preierible pescar en calada on l'escuma o la seva ma- 
teixa estructura facin invisible el pescador als ulls del peix. 

No menys interessant que tot això és la manera de llançar 
el gromeig. S'evitarà el fer-ho sense cura, quan se Suposa que 
el peix ronda a prop, en forma que resulti ben eficaç, havent 
de comprendre el pescador si és més convenient gromejar poc 
a poc o d'una sola vegada, segons els casos, la quantitat de 
gromeig disponible, i l'hora de començar a pescar, tenint sempre 
precaució de gromejar contra direcció de corrent, 

No és recomanable, per inconvenient, de gromejar amb 
abundor tenint el peix en el pescall ço que en manta ocasió l'en- 
treté i el priva d'entrar a l'ham, ja que el gromeig té per únic 
objecte l'atraure'l i entretenir-lo, però no pas l'atipar-lo o dis- 
treure'l. — 

El pescador prudent mai no portarà l'esquer just, i procu- 
rarà no tenir el seu temps de pescar massa limitat, puix les 
hores del pescador són molt curtes. 

En veure senyals, no es precipitarà en donar la mà a la 
canya: val més perdre una picada insegura, que tard o d'hora es 
repetirà, que no pas estirar amb imprudència i escarmentar el 
peix que pica i els del volt. Aquest fa sa presa d'una xuclada, el 
mata i se l'empassa, Si es esquer viu generalment pel cap, excepte 
si és gambot o gamba els quals menja per la cua. 

L'esquer serà el més fresc o viu, i és bo de renovar, de 
tant en tant, l'escada, doncs l'aigua salada el dissipa, i, en perdre 
la substància, ja no té atractiu per al peix. 

En clavar un peix gros, cal conservar la serenitat: evitar 
les brandades i els moviments irregulars de la canya, impedint 
que el peix tiri llaurant a dret fil, en qual cas, la canya serà 
decantada el més possible a dreta o esquerra per a contrarrestar 
la direcció de la presa en la fugida i defensa. iCal procurar, 
ensems, que el peix no es pugui encauar, ni que fregui contra 
les roques, limitant l'inútil esbategament de la víctima que posa 
en guàrdia i avís els demés peixos que hi pugui haver a baix, 
car gairebé mai no van sols. 

Pescant amb canya armada de carrell no s'ha d'amollar el 
fil sense més ni més: sols s'afluixa quan no es pot amb la 
canya sola, sempre frenant, del contrari, en trobar-se el peix 
a molta distància, amb el fil afluixat, es despesca amb fre- 
quència. 

El salabret, que no mancarà a cap pescador ben equipat, 
serà ben lleuger, tant que fort, manejable pel mateix interessat 
amb una sola mà, i, per poc que es pugui, tothom ha de re- 
nunciar al concurs dels veins si no és en casos molt apurats,: 

per diversos motius: tant per afany de suficiència, com pel 
perill de que la inhabilitat de l'ajudant provoqui la fugida del 
peix. 

El salabret s'ha de mostrar el menys possible quan es té 
un peix clavat, tenir-lo a punt dissimuladament i allargar-lo sols 
quan, per estar rendida la presa, no pot oposar més resis- 
tència, sense forçar el peix amb la canya si les circumstàncies no 
ho aconsellen, puix molt sovint el peix, en veure's obligat, re- 
ferma sos esforços davant del salabret, i, a voltes, acaba per 
escapar. 

Convé, demés, pescar amb canya adequada al pescall, car 
tant es perd per fer-ho amb canya curta en calada fonda, com 
per dur-la massa llarga en prims o en lloc molt reduit: i també 
és essencial de reconèixer prèviament amb cura el fons de la ca- 
lada i sos detalls, i no anar a pescar a la ventura on primer 

es pugui. 
La cameta o baix de volantí serà recomanable que sia llarga 
i fina, no pas que ho resulti amb excés per evitar que, al da- 
vallar, s'emboliqui amb la plomada, essent aquesta massa 
pesada. 

Igualment és convenient d'emprar la canya apropiada a la 
mida del peix que es desitja pescar, puix sempre resulta inútil 
valer-se d'instruments que no són relatius i propis a la finali- 
tat perseguida. No sols és indispensable tenir present ço que 
diem respecte a la mida dels estres a utilitzar amb relació a la 
mida dels peixos, sí que àdhuc és molt recomanable i molt pràc- 
tic el costum de tenir un joc de canyes adequat a cada pesquera, 
puix no totes les canyes tenen la mateixa aplicació, fent ex- 
tensiu el que es diu de les canyes, a l'armadura en general, 

S'han de refusar els pescalls massa elevats si ho són tant que 
no es pugui cobrar el peix amb l'ajut del salabret, ja que, demés, 
tenen l'inconvenient d'obligar a tenir la canya inclinada gairebé 
perpendicularment, essent aquest un inconvenient essencial. 

Serà especialment preferible el lloc on no hi hagi corrent: el 
color tèrbol, al clar, de l'aigua, la calada en la qual, dins 

de les mateixes condicions, l'aigua tingui més moviment que en 
altres: el vent, venint de cara, essent dolent tot vent fort sigui 
- la que sigui la seva direcció. 

Finalment, una indicació que mai no s'ha d'oblidar: El pes- 
cador que s'estimi no anirà mai darrera dels "peixos morts", 
ço és, no prendrà mai el lloc a ningú ni molestarà els altres, 
aquest és un mal costum, lleig i censurable que mereix la crítica 
de tothom. Cadascú ha de tenir l'urc de l'elecció del propi pes- 
call, sense perjudicar ningú. 


CLASSIFICACIÓ DELS PEIXOS AMB INDICACIÓ 
DELS SEUS ESQUERS. 


Per tal de facilitar en la forma més clara la millor indicació 
dels esquers que convenen a tots els peixos, hem establert pri- 
merament agrupacions del peixos amb els seus esquers, i, a la 
inversa, hem reunit els esquers en menes les més similars con- 
cernents als diferents peixos. 

Congre, nero, morena: 

Peix blau, pop, sípia, canana, morralet, especialment, i, en 
general, la majoria o totalitat de peixos petits de roca que els 
puguin servir de presa. SR 
Mòllera, mòllera vermella, brótola, escórpora, burro roquer i 

capsigrany : 

Gamba, gambot, molla de musclo, tellerina, cranc, sorelló, 
sardineta, amploia, seitonet, veradó, agulla, sonso, morralet, ca- 
lamarsó i canana. 

Banyut, llepissós, tort, llubió, espadart, donzella, escórpora, dor- 
milega, griva i castanyola: 
Gamba, gambot, petxina, guissot, musclo, tellerina, caragol de 
cama, cranc de muda, cucs variats, etz., etz. 


Llobarro, sard, orada, càntara, morruda, corva, déntol, reig, 
esparrall : 


Gamba, gambot. ss 


Llobarro, orada, sard, corva, mabra, vidriada, esparrall, càntara, — 


morruda, oblada: xd 
Cues de gleva, vermell, veina, botifarra, calamarsó. si 
Déntol, llobarro, reig, mero, escórpora: 
so Esquers vius de gamba, gambot, boga, anguiló, i altres, cÉ 
A demés, sorelló, sardineta, serrà, oblada i altres peixets. da 
Llobarro: x 3 e 
Arengada, tonyina, delfí, melva, anxova, verat, salats, i, de--— 


més, cranc, melsa de pop, morralet, calamarsó, mollet, i llis- a 
seró viu. i 


Llissera i tots els peixos blancs d'entrada, sense excepció: 
Pasta d'arengada i d'altres peixos confits. 
Llíssera:: 
Pasta d'arengada i pa i de totes menes de peix salat, inclosos 
blau i lluç, farineta, llonguet i pasta de pa o blanca. 1 
— Anguila: 


A Gamba, cucs "papaterres", sardineta, carn, tripa de gallina, 
o calamarsó, morralet i molla de musclo. 


Petits peixos roquers i de fons, sense excepció: 


Gamba, gambot, gamba de riu, petxinot, petxina, moca, llon- i 


0, tellerina, musclo, caragols de cama, cranc tou, i cucs de mar 
diversos, 


— Peixos de fons: : Bec 


Demés dels anotats anteriorment, sorelló, sardineta, sipió, 
— morralet, calamarsó, etz., etz, 
o Verat, agulla, sorell, bonito, melva, biso, bairó, etz. 


OO. o Sardineta, i tota mena de peix blau petit, i la pròpia molla 
mateixos peixos, SR En : 


Vista de la Platja de la Mar-vella. 


La Pesca del llobarro 


Vista de L'Escullera de Llevant. 


Pesqueres diverses 


El Martell. 

RELACIÓ D'ESQUERS, I INDICACIÓ DELS PEIXOS 
ALS QUALS CONVENEN GENERALMENT. 
Gamba, gambot: 


Peix de roca i de cau, peix blanc d'entrada, excepte la 
llissera. : 


Gambeta de riu: 


Indicada per als peixos petits que mengen gamba i gambot, 
i, en general, per a tots els peixos de fons, exceptuat el peix 
blau. 


Cranc de roca, de sorra i de fons: 


Peixos de cau, i de roca, i, entre el peix d'entrada, el de 
gran mida, com orada, sard, llobarro, excepte llissera. 


Guissot : V 

Tot el peix gros d'entrada blanc, excepte llíssera. 
Caragol de cama o ermità: l 

Petits peixos de roca i cau, i les espècies del peix blanc petit. 
Petxinot, petxina, molla de musclo: 


Peixos petits de cau i de roca, amb escada grossa, orada i 
llobarro. 


Tellerina: 
Excepte el peix blau, tots el peixos petits. 
Cucs de gleva, vermell, veina: : 
Tots el peixos, excepte els de cau i el peix blau. 
Llongo i moca: 


Peixos de fons, peixos petits d'entrada, i peixos petits ro- 
quers. 


Barrella: 


Peixos com l'esparrall i altres semblants, petits. 


das Ds LPiis ee 

Llisseró, boga i anguiló, vius: 
Ll En especial, llobarro i tots els de roca gormands. 
Sorell, gerret, sardineta, verat, agulla, sonso, sipió, pop, 4 mor- 
i ralet, sípia, calamars, canana, burro, mollet, banyut, llepissós, 
: 1. castanyola, oblada, boga, i, en general, gairebé tots els peixos 
petits de roca, i altres: 
r. Congre, nero, morena. à 
L Sardineta, seltó, ambploia, veradó, sonso, sipió, mbrrolat, cala- 
t marsó, canana: — Ú 
Llobarro, déntol, reig, corvall, i tots els peixos de cau, i l'an- 
guila. 
pe Melsa de pop: a Y 
h: Llobarro. a" 
È Calamarsó, sipió, canana, morralet: 
Orada, sard, i peixos blancs i anguila, excepte llíssera, tort 
4 i donzella. 
ls Musclo petit sencer o em empanadetes: 


h Orada. a 

h Arengada, tonyina, i altre peix salat: 

h Nero, llobarro, sard, orada, llissera, etz. 

4 . Pasta d'arengada o altre peix salat: 

L3 Els mateixos que mengen arengada i tots els demés blancs 
ha 


h petits i de fons. Exceptuant congre i tots els de cau, tort, don- 
Ll zella, etz. 


Pasteta de farina i llonguet: 


Llíssera en especial i, per excepció, sard, esparrall, oblada, 
orada i salpa. 


, 
i I 

Maneres diverses de pescar 


LA PESCA DE CAU. EL CONGRE 


Per a pescar a cau, s'han de saber distingir els caus, i no 
és questió d'amollar el guarniment al primer forat que es troba, 
tot i que fent-ho així també es pot agafar algun peix. Els 
bons caus acostumen ésser estrets i, generalment, tenen dues 
0 més represes, essent tant més rics de peix com més enroca- 


dors. En tota bauma s'hi pot trobar un congre o altre peix de 


cau, però és millor de pescar en un cau amb represes, més con- 
venient si és fons mínim de braça i mitja o dues, i més bo si ho 
és més. 

El guarniment de cau pel congre gros es construeix amb 
una cordeta d'unes 6 a 8 braces de llarg, amb plomada relativa 
al gruix del fil i una cameta de prop d'un pam, ham gruixut 
i reforçat. La millor hora de pescar-lo és a la nit, i la més in- 
dicada la de cap al tard i l'alba. Consulteu les planes on trac- 
tem dels esquers. El congre no menja altra cosa que peix 
i és molt gormand. En alguns paisos s'usa com esquer per ell, 
excepcionalment, el cor de bou a talls. 

Tot ço que hem dit referent al congre, ho podem aplicar al 
nero i a la morena, peixos que s'agafen en pescar aquell. 4 

Per al cau, és precís anar amb desenrocador de bambú i ane- 
lla o espiral, o bé amb desenrocador de cordill i plomada. 

El peix de cau es pesca també a la llarga, usant-se aleshores 
un guarniment més llarg, de IO a 14 braces, i amb dues came- 
tes més llargues que per al cau, posant en lloc de plom una 
pedreta lligada amb cordill prim a l'objecte de que, al rompre, 
en enrocar, es faci per la part prima que manté la pedra ser- 
vitt de plomada, havent-se de llançar les llargues en fer-se fosc, 
mai de dia, 

A cau es pot pescar durant tot l'any: però el temps millor 
resulta la tardor i l'acabament de l'hivern fins tot el març, el 
mateix que a la llarga. 

Els caus de congre, per més que no es practica gaire, trac- 
tant-se de caus secrets, serà bo de gromejar-los amb peix, 
evitant que ningú se n'adoni si no es vol treballar en profit dels 
poc escrupulosos. 


LA MÒLLERA DE CAU, MÒLLERA VERMELLA I 
BROTOLA 


Aquests peixos són essencialment de cau, pescant-los, poden 
enganxar-se també petits congres, escórpores, burros i altres 
peixos. La gràcia d'aquesta pesquera, com la del congre, con- 
sisteix principalmente en la seguretat de distingir els caus. 

Sense que sigui absolutament exacte, es pot dir que no hi 
ha cap mòllera en el cau on, pescant amb bon esquer i guar- 
niment ben fet, hom no sent picada als quinze o vint minuts. 
La mòllera, en trobar-se al cau, no es fa esperar, motiu pel 
qual és molt encertat de mudar de cau si, passat aquell temps, 
no respon cap peix, i el més convenient, sobre tot si es gro- 
megen i segons el cau, és de turnar de l'un a l'altre en haver 
tantejat un temps prudencial sense resultat. 

Els millors caus de mòllera no acostumen ésser molt pro- 
funds, àdhuc poden tenir sols un parell de pams, mes és bo 
que sien estrets i amb represes. 

L'ormeig de la mòllera, per a ésser ben fet, tindrà dues 
cametes de pèl gruixut, una de més llarga que l'altra, d'uns 
vuit a deu centímetres, amb .plomada mitjana com una gla, 
el versolí mitjà, essent indispensable un desenrocador de bam- 
bú, car s'enroca molt sovint. 

Vegi's el quadro indicador d'esquers. Un dels més preferi- 
bles és el cranc tou o de muda. 

La mòllera també es gromeja, i la forma de fer-ho amb més 
resultat és aprofitant les despulles del cranc — closca, mordasses 
i potes picades amb sorra, fent que tot vagi a parar al forat 


LA PESCA 25 


sense escamparse—, En haver-hi peix en el cau gromejat, pica 
immediatament, no essent així, senyal que el forat no és habitat. 
El temps de la mòllera és la tardor i la primavera, per més 
que essent peix indígena, se'n pesquen poques o moltes tot l'any. 
La mòllera vermella i la brótola es pesquen en temps de 
fred i en caus de més profunditat. 


PETITS PEIXOS ROQUERS. — BURRO, LLEPISSÓS, 
ESCÓRPORA, BANYUT. 


Aquesta mena de peixos es pesquen de manera semblant a 
la de la mòllera sense ésser precís que es pesqui en caus, 
trobant-se per escletxes i baumes. El guarniment serà com el 
de la mòllera, però amb plom, cordill i ham, tot relativament 
més petit. Vegi's la plana dels esquers. 


ALTRES PEIXOS ROQUERS. — DONZELLA O GUIU- 
LA, JULIOLA, TORT, SERRÀ, ESPADART, VACA, 
SERRANA, GRIVA, LLUBIÓ. 


Es pesquen indistintament amb canya i amb volantí, des d'en 
terra i embarcat. Si es pesca amb canya, és convenient usar la 
llinyola tota de pèl ben fi: i a fons, es farà amb volantí de ro 
a 12 braces, millor de pèl de cavall filat, guarnit amb tres, quatre 
o cinc cametes, a voluntat, llargues, de pèl fi, amb plomada se- 
gons la fondària i els corrents. Els esmenats peixos es troben 
sempre en roquers bruts o alguerars, i es poden pescar tot l'any, 
essent el millor temps l'estival. 

Pescant en lloc prim amb canya es pot gromejar amb la 
gleva de la roca o amb residus d'altre esquer picats amb sorra, 
i pescant embarcat convindrà variar de fondeig quan el peix 
ja no respongui a l'ham per haver-se aclarit. Consultin-se els 
esquers. L'ham serà petit per a la donzella i juliola, i mitjà per 
als demés peixos. 


BURRO DE FONS 


Sol pescar-se en sorrals clapats de pedregam o en fons de 

fang, en ports i badies, trobant-se molt sovint a l'abric dels 
vaixells i embarcacions amarrats de molt de temps. 

Per a pescar-lo, s'assenyala el final de l'hivern, a l'hora de 
bon sol, i la primavera, de punta de dia fins a mig matí. 

Es pesquen, comunament, amb llarga de versolí prim o de 
pèl de cavall de deu a dotze braces, dues o tres cametes de pam 
ji mig, plomada mitjaneta, i ham no molt petit. És de remar- 
car que en la llarga de tres hams, el que generalment produeix 
més rendiment és el que arrossega dessota del plom, i el menys 
productiu el que queda suspès, de manera que donen millor 
resultat i menys treball dos hams arrossegant en trapeci, que 
més nombre de penjats. 

La llarga, pescant el burro en fang o en sorral, es llança 
el més lluny possible, per tal d'atreure el peix amb el moviment 
d'arrossegada de l'escada, i es va cobrant poc a poc fins a sentir 

, Picada. Vegi's la plana d'esquers. Preferibles: moca, llongo, 
sardineta, tellerina i calamarsó. 


L'ANGUILA DE MAR 


Aquest és peix del fang, i es troba en els ports, desemboca- 
dures de rius, i desaigies, podent-se pescar tot l'any, puix és 
peix indígena, mes, a l'hivern escasseja, essent tan sensible al 
fred que gairebé desapareix totalment quan ne fa massa. L'è- 
poca més indicada és de primavera fins a mitja tardor, 

Igualment es pesca a canya amb suret que a pols, però es 
fa més amb llarga de tres cametes com la del burro de fang, 
amb ham més gros i camallarg, les cametes de pèl gruixut, i 
versolí de gruix mitjà, de vuit a deu braces de llarg. 

L'anguila es mou en temps plujós, i assenyala la proximitat 
de la pluja. Amb cel cobert, es pesca a totes hores, i, en temps 
normal, pica a posta de sol fins una hora després, disminueix 
tota la nit, i referma a l'alba. 

L'esquer més comunament emprat és el Cuc "(papaterres". 
Vegi's esquers. 

PEIXOS DE FONS 


Esparrall, boga, calet, pagell, vaca, mòllera blanca, lluerna, 
sorell, serrà, etz. 

Alguns d'aquests peixos, tal com l'esparrall, boga, calet, xucla 
vera o soldat, vaca, sorell, i serrà, encara que classificats d'a- 
questa forma, en certes èpoques també s'aterren i es pesquen 
de les roques estant: mes, en tractar d'aquesta pesquera els 
considerarem com inclosos en la present divisió. 

— El peix de fons es pesca sovint en roquers o bruts de gran 
profunditat — de vint a trenta braces, o més — generalment, . 
des de mitja primavera a l'estiu, emprant per a dit objecte el 
volantí de pèl de cavall amb peu de pèl de cuca d'una o dues 
braces, plomada segons la fondària, i cametes d'un parell de 
pams, i ham mitjà. Per més que el gromeig a molta fondària 
perd molta eficàcia en ésser escampat pels corrents que do- 
minen contínuament contra direcció, aprofitant les hores de 
minva, serà bo de gromejar amb sardineta picada barrejada 
amb arena. 

L'hora de comandar serà la de l'alba, que és bona per a tot 
peix. L'esquer millor, és sardineta, calamarsó, moca, cucs de 
mar, etz, (Vegi's esquers). 


EL PEIX BLAU 


Agulla,- verat, sorell, bairó, etz. 

El peix anomenat blau es troba en alta mar, més o menys 
distant de la costa o de la platja: no obstant, a voltes s'acosta 
a terra, majorment en temps de bonances i calors, i àdhuc pe- 
netra sovint en ports i badies, mes, essent un peix que se- 
gueix el curs dels corrents anant a la captura del seu aliment — 
sardineta i petit peix semblant — no es pot precisar el punt on 
ha d'ésser pescat, el qual sempre varia. La pràctica i els assaigs 
poden orientar en certs casos, mes, el convenient és anar ben 
proveit d'esquer abundant, i gromejar pròdigament. 

Es pesca molt en embarcació, amb fluixa, és pesquera sim- 
plíssima, car es tracta d'un peix gormand que va sempre en 

moles, i s'esca més que amb altres esquers, amb saitonet, sar- 
dineta i amploia, els més preferits. També com tots els pei- 
xos d'aquesta mena mengen la carn dels de la mateixa espècie, 
feta a tires, en forma de peixet. 


L'AGULLA 

Entre els que tractem, aquest és el que s'aterra més i és 
molt sovint visible a la platja i prop de les roques, escometent 
el peix menut. Es pesca amb canya de 32 a 35 pams amb llen- 
ça de pèl, suret a flor d'aigua i cametes de mig metre. Es 
llança lluny l'ham i es fa córrer poc a poc l'escada per a des- 
pertar l'atenció del peix el qual, si és abundant, es deixa veure 
aviat. És pesquera molt divertida, quasi còmica, i en aital forma 
no solen agafar-se altres peixos. 


Es gromeja amb seitonet que és l'esquer més apropiat, de- 


més, per a escar, s'acostuma a pescar de finals d'estiu a la 
tardor, a totes hores, i millor a la matinada. 


EL VERAT i 
Es pesca, en certes ocasions en què n'hi ha grans entrades, 


des de terra, en forma molt semblant a la de l'agulla, amb. 


l'única variant de fer-se en distinta època, ja que el verat arriba 
entre primavera i estiu. 6 

En embarcació també es pesca, quan el peix va molt surant, 
amb canya, en èpoques de grans calors. 

Quan es pesca fondejat, essent variable la presència del peix 
— en les diferents fondàries, s'estudia amb successives proves bo 
i gromejant fins a trobar-lo. Pescant en aquesta forma, s'usa 
amb bon èxit, si el peix puja a flor d'aigua, la llença de pèl 
sense plom. Si el peix no respon tan a l'ensurada, convindrà 
llavors pescar-lo a baix, amb volantí de tres o quatre cametes 
llargues de pèl. En tots els casos s'usa ham mitjà camallarg. 

En embarcació, demés de. fondejat, pot pescar-se a la vela 
o navegant amb motor. En ambdós casos, es fa amb una canya 
a cada banda de la barca, unint-se a l'extrem de cada canya 

una armadura de fil amb una grossa plomada de mig quilo 
més o menys, una cameta llarga de pèl, que pot ésser de qua- 
tre o més braces. Així, no s'acostuma a usar gromeig, fent-se 
l'escada amb la pròpia pell del verat unida a l'ham, al qual va 
adherida, demés, una ploma blanca fina per tal d'atreure més 
el peix i per a que, en cas de despendre's l'esquer, sempre es 
vegi remolcar un objecte que el verat confon amb una presa 
vivent, per tal de que no s'allargui de l'embarcació i vagi se- 
guint sempre. És indispensable el vent moderat, anant a la vela, 
o, Si es navega a motor, portar bona marxa. 3 
. x A 

EL BAIRÓ 

És un peix exòtic, provinent de l'Atlàntic, que es presenta 
de costum entre setembre i novembre anant darrera dels vaixells 
als quals segueix, fins internar-se en els ports on aviat s'extin- 
geix. No s'aparta mai de l'ombra, sia dels murs dels ports, 
de les boies, o d'embarcacions amarrades o en marxa. És molt 
gormand i menja qualsevol esquer, però millor el blau: mes, 
tractant-se d'un peix estrany, no es pot pescar amb regularitat, 
doncs, degut a la seva absència passen anys sense veure-se'n. 
És poc astut i s'agafa amb tots el guarniments, encara que el 
de canya és el més indicat, pescant-se, com el verat, a poc fons. 


LA PESCA A LA PLATJA 


Poques són les varietats que poden ésser pescades amh ham 
a la platja, les més vulgars són la mabra i el llobarro, i, en 
certs punts, el moll, el rèmol, reig, i poques més. 

La mabra, com el llobarro i el rèmol, s'agafen amb canya 
a la llarga, el moll i el reig, precisament amb canya. 

La llarga per a l'ús dels primers peixos esmentats es fa amb 
una peça de fil mitjà de deu a dotze braces de llarg. Essent 
per a la pesquera mitja es poden dur vàries cametes d'uns 
tres pams, mes si es vol pescar especialment el llobarro, serà 
millor usar una o dues cametes, de major llargada, donant sem- 

pre millor resultat i així s'usa l'ham més gros i es fa l'escada — 
més grossa. e4 


Si s'usa la canya, es pesca amb 35 pams o 40 de llargada, 
cameta llarga, a fons o amb boia i escada grossa. 
Per a pescar en forma que es pugui salvar un reig, caldrà 
fer-ho amb carrell amb molt de fil i una bona armadura. —— 
El temps de pescar a la platja és de la primavera a la tardor, 
però el llobarro hi pot ésser pescat gairebé tot l'any sense in- 
terrupció. a 
Vegi's relació d'esquers. 


EL LLOBARRO 


L'ARROSSEGALL EN LA PLATJA I EN LA COSTA, 
AMB CANYA O EMBARCACIÓ 


El mateix es pot practicar la pesca del llobarro a l'arros- 
segall a la platja que a la costa, però és més convenient de fer- 
ho en llocs de rocam. Es pesca comunament a la primavera fins 
a la tardor i també a l'hivern i en tot temps n'hi ha entrades, 
però cal trobar la mar en bones condicions, això és, tèrbola 
i remoguda, essent precís, per a especialitzar-se en aquesta pes- 
quera, aprofitar la oportunitat d'haver-hi peixos, estant sempre 
sobre l'informació i vigilància, puix les pesqueres importants 
són sempre de peixos nous, ja que els nomenats "cotorrers" no 
s'enganyen fàcilment perquè coneixen el joc. 

La canya arrossegallera ha d'ésser gruixuda i dura, l'ar- 
madura, de versolí mitjà d'una llargada igual a la de la canya, 
cameta d'un parell de braces, filada doble o senzilla, sense plo- 
mada, i ham gros camallarg. 

El conjunt, la totalitat de la llença haurà d'ésser més llarga 
que la canya pera que permeti de tirar l'ham ben lluny, de 
forma que pugui recórrer una bona trajectòria. Si es pot comp- 


tar amb pèl de confiança, s'usarà la cameta senzilla que re- 


sulta molt enganyadora. 8 

T'escada de paladar d'àngel, que, seca, té l'aspecte d'una tira 
prima de cuiro blanc, cal tallar-la en forma de triangle agut 
o allargat, i s'ha d'enrotllar a la tija de l'ham ajustant-la amb 
un fil blanc a la paleta d'aquest, i fent-lo sortir de mitja escada 
per la corba. L: 

Per a pescar a l'arrossegall, procediment exclussiu pel llobar- 
ro, es fa córrer l'escada, tirant-la tot el més lluny que es pugui, 
i fent-la moure per entre l'escuma. i 

En la costa s'ha d'escollir un punt on — millor si és prim — 
l'escuma brolli contínuament entre els remolins originats per la 
reculada de les ones: es proven unes quantes canyades, i, en 
estar el peix disposat a menjar, no triga a seguir perseguint l'es- 
cada: se'l veu envestir el fals peixet i fer un rofoll: en tirar, 
sovint és clavat. 

Aquesta és pesquera per quan fa mars grosses, i per 
aquest motiu es cobren els peixos sense el concurs del sa- 
labret, pouant-los puix aquest instrument no seria útil en 
moltes ocasions. . 

Pescant en embarcació — aquesta haurà d'ésser petit 
i lleugera — s'empra una fluixa de pèl de cavall, la cameta 
de pèl de cuca, sense plom, llarga de tres o més braces, i 
ham més petit que per a ús de la mateixa pesquera practi- 
cada amb canya. L'escada és una plometa blanca, fina, de 
capó, que s'adhereix a l'ham en forma com per al verat. Es 
poden emprar una o dues fluixes, i usualment es fa amb 
dues. Aquestes es lliguen a l'extrem de dues canyetes pri- 
mes d'una llargària entre deu i dotze pams, les quals van 
inclinades a banda i banda del que boga, tenint per objecte 
evitar que les fluixes — que cal procurar que siguin quel- 
com desiguals — no s'enredin ni s'ajuntin. Es boga ràpida- 
ment en sentit paraHel a la platja o a la costa, i quan hi ha 
peix, si és menjador, surt, escomet l'escada, i queda clavat. 
Sols resta cobrar-lo i embarcar-lo si és petit, si no, es re- 
corre al salabret. 

LA PESCA DEL PEIX PETIT AMB CANYA, A LA 


COSTA 


Hi ha qui equivocadament preté començar a pescar fent- 
ho de la manera menys racional, i menysprea els peixos me- 
nuts. Aquests que volen començar pels llobarros sols acon- 
segueixen allargar l'aprenentatge de la pesquera, molt so- 
vint amb escàs profit, per acabar, a voltes, avorrits, tren- 
cant les canyes. El més lògic és entrar en les coses pel 
primer i el més fàcil, puix totes les arts exigeixen la ini- 
ciació, de manera que el més aciençat és començar per la 
castanyola i els burros, deixant per a més endavant els 
peixos grossos. 

El període assenyalat per a la pesca del peix xic amb 
canya és el d'estiu, hi ha, però, espècie com la xucla, que 
entra des del gener o febrer. 

— Considerarem com a petits els peixos fins a mitja terça: 
xucla, boga, oblada, esparrall, vidriada, oradella, sardet, mor- 
ruda, salpeta, calet, etc., etc., com d'entrada i i les espècies 
de roca indígenes com castanyola, donzella, tort, serrà, etcè- 
tera, etc. Aquests es troben en els rocams, especialment a 
l'estiu, i el mateix es pesquen a suret que a pols, en fons 


variable, podent-se utilitzar, segons el punt, la canya de — 


quinze a vint-i-cinc pams, armadura de pèl fi — si és a 
suret, ben nivellat — cameta finíssima, i l'ham segons la 
mida del peix. Solen picar a diferents hores segons l'èpo- 
ca, és bona l'hora matinal, amb preferència a totes les de- 
més, es pot gromejar amb qualsevol menjar: gleva, pas- 
ta, etc., etc. 

Entre els peixos xics, el primer d'aparèixer és la xucla, 
entre gener i febrer, segueixen entre maig i juny, la boga, 
esparrall, oblada, vidriada, oradella: entre juny i juliol, el 
sardet, i, per fi, la salpeta entre agost, octubre o novembre, 
emigrant pel mateix ordre, en quant els peixos d'arribada, 

i els indigenes, hi són, fent bo, tot l'any, no tant a Phivern. sn 

Consulti's esquers. 4 

LA PESCA DELS PEIXOS GROSSOS DE ROCA A LA 
COSTA. SALPA, ORADA, LLOBARRO, NERO, 
LLÍSSERA, CORBA, REIG, DÉNTOL, SARD, ETC. 


LA SALPA 


j És el primer peix que entra amb regularitat, i, entre els 
grossos, el que obre la temporada. 

És peix exclusivament de roca, i no habita sorrals ni 
fangars, començant a aparèixer habitualment — no sem- 
pre — entre gener i febrer, en anys de bonança, mes, la 
seva temporada més normal o oficial resulta ésser de la 
primavera fins a mitjans de juliol. Més tard, a l'acabament 
de l'estiu i mitja tardor, s'agafa la cria de la salpa que es 
pesca barrejada amb altres peixets com sardet i boga. 

La salpa, ordinàriament, es troba a poca fondària pes- 
cant a suret a I2 i I5 pams, i a pols, en calada a propòsit, 
a vint pams o més. 

La canya apropiada pot ésser de 28, 32 o 34 pams, mit-. 
janament dura, llença de pèl senzill, cameta no molt fina 
de dos a tres pams, i ham camallarg mitjà. Per ésser peix 
de dents finíssimes, talla molt fàcilment el pèl de la came- 
ta, motiu pel qual és molt convenient de protegir-la amb 
un xic de pèl més gruixut afegit o per altre procediment. 

Usualment, el seu esquer preferit és l'herba o alga fina 
de mar que creix en aigúes quietes, damunt la superfície de 
roques, i en banquetes de molls, en embarcacions fonde- 
jades, cordes, cadenes i boies. 

Sols s'acostuma a gromejar en calada fixa, fent-se amb 
herba picada, barrejada amb sorra. També s'acostuma cer- 
car-les de pescall en pescall, turnant fins a trobar-les, can- 
viant en veure que ja no responen, sigui per esgotament, o 
escarment. És una pesquera molt interessant per la fre- 

quència amb què acostumen assenyalar i se'n fan bones aga- 
fades en trobar bones aigues, principalment, estant tèrboles 
i mogudes. Amb temps adequat, sol picar a tota hora, i 
amb aigúes normals, a primera hora del matí i des de 
mitja tarda a la posta del sol. 

A primers de temporada, la salpa és de bon tamany (a 
voltes, encalça la carnissera), i sa picada és quasi segura: 
mes, en passar el primer mes, en anar més amolada pica 
amb més recel, tant que, repetidament, amb pocs descuits, 
pren l'esquer i fa sols "botons" repelant només l'herba que 
penja de l'ham. 


LA PESCA DE L'ORADA 3 

Aquesta pesquera s'inaugura sobre el mes de maig, coin- 
cidint amb les calmes de la primavera i les primeres ca- 
lors, no obstant, excepcionalment, s'han agafat peixos d'a- 
quests àdhuc en el març i abril. Emigra a fins d'octubre, 
amb els primers freds i tronades. 

L'orada, d'habitud, pastura per les roques, i, a voltes, 
pel sorral clapejat de roca i pel fang, suposant-se que pro- 
cedeix dels grans bruts del fons on es creu que deu passar 
l'hivern. n 

Es pesca, principalment, amb canya senzilla o de car- 
rell, llarga de 35 a 40 pams, en fondària variable entre 20 
i 25 pams a suret i 25 a 40 a pols, i a tot fons amb escada 
llençada, amb llença forta de bon pèl, millor senzill, cameta 
de tres a sis pams, plomada segons la manera de pescar, 
i ham gros reforçat. 

L'esquer que menja l'orada és variadíssim, essent dels 


— principals el musclo sencer o en petita empanada, la molla 


del mateix musclo sola, els crancs de totes menes, guissot, 
gamba, gambot, petxina, petxinot, cucs diversos, arengada, 
pasta d'arengada, etc. 

A voltes va en grans moles, i rarament se la veu iso- 

lada: menja, en els primers temps d'arribada, a l'hora forta 
del sol, passat un temps, entra a mitja tarda fins a posta 
de sol i a les primeres hores del dia i durant la nit, a mida 
que va succeint-se la temporada, entrant en bonança, si no 
és excessiva com amb tràngol, preferint el temps de calor. 

En lloc de prims, es pot pescar amb boieta o amb l'es- 
cada a fons si no es tracta d'un baix molt accidentat. En 
lloc de platja clapejada de pedregam, i en lloc de bona pro- 
funditat, es fa amb l'escada suspesa a pols, fregant la roca 
o el fang. 

El gromeig apropiat ha d'ésser relatiu a l'esquer, car 
no convé usar-los essent diferents en naturalesa. Si es pes- 
ca amb esquer dolç o salat, caldrà emprar gromeig dolç o 
salat, respectivament. 

Pescant a base de gromeig, no és prudent moure's del 
pescall inicial: i, per contra, si es pesca sense gromejar, no 
hi ha inconvenient a canviar de calada amb oportunitat i 
molt més de nit. 

L'orada, que és peix de paladar en extrem dur, cal dei- 
xar-la menjar sense precipitar-se, d'altra manera, és fàcil 
errar bones picades, puix al tirar sense que el peix hagi 
fet bé la presa, l'ham li rellisca pel paladar sense clavar-lo 
més que casualment. Si no es té aquesta precaució es per- 
den molts. senyals ben aprofitables. Mai no s'ha d'oblidar 
que, àdhuc deixant prudentment que l'orada faci la carre- 
gada complerta, no es pot evitar del tot que en fugin al- 
gunes, majorment si piquen receloses. Per aital motiu, mai 
no serà prou recomanada la calma en la tirada, pescant 
l'orada, i molt més si s'usen esquers forts com el musclo i 
el cranc. 

Clavat el peix, hom cuidarà d'evitar les represes que sol 
fer enfora, i es farà el possible per a arrencar-la de baix, 
procurant mantenir-la a mitges aigúes, canya enrera, fins 


a rendir-la. Si es pesca amb carrell, fent-se necessari amo- 


llar-lo a una gran peça, s'ha de frenar i no cedir sinó poc 

a poc, car, d'altra manera, en apartar-se molt l'orada, que- 
da el fil fluix, i .el peix es despesca. 


4 L'ORADA DE NIT 


En ésser de nit, l'orada acostuma circular pels llocs 
OO prims: llavors serà bo de tornar d'un pescall a l'altre fins a 
he ES topar-les. Fent aital pesquera, és molt frequent també tro- 
a bar-se amb els sards, i, a voltes, els llobarros, l'escórpora, 
in — El nero, la corba i altres. 
Tant de nit com de dia és pesquera molt emocionant si 
el peix està per menjar, i ensems productiva, puix l'orada 
o és una espècie que adquireix gran desenrotllament, arri- 
bant, de vegades, a cinc i sis carnisseres. 


PESCA DEL SARD 


La temporada del sard es compta des del juny, als volts 
de Sant Joan, fins l'octubre o novembre, per més que, tot 
- sovint, se'n claven alguns en tot temps de l'any. És un 
peix que sempre roqueja, sens moure's per res de la costa, 
no essent que hi hagi temporal en qual cas fa com els de- 
més peixos, que s'allunyen cap el fons. El mateix que es 
diu de la salpa es pot aplicar al sard en quant al costum 
de no habitar altre lloc que el rocam, atribuint-se-li la ma- 
- teixa habitud de l'orada durant l'hivern, tot i trobar-se'n, 
en qualsevol època, d'embaumats per la costa. , 
El sard s'ha de pescar amb canya de llargada com 25, 
35, 40 pams, bastant dura puix és peix enrocador que, en 
veure's enganyat es dirigeix dret als caus, raó per la qual 
no està gens indicat l'ús del carrell. L'armadura per a la 
canya serà sòlida, de pèl bo, senzill, cameta d'uns tres pams, 
plomada mitjana i ham fort, inferior, però, en grossària, al 
de l'orada i llobarro si no es volen pescar únicament sards 
granats. Pescant amb pasta, demés d'aquest poden captu- 
rar-se encara l'orada, la llíssera, el llobarro, el nero, i demés 
peixos grossos. i 

El Martell. 


Vista de L'Escullera de Llevant. 


Pescant l'orada 

Segons el pescall on s'actui, el sard menja variats es- 
quers. En prims sorralencs, molt més que en Est pre- 
fereix el cuc vermell, la veina, botifarra i cranc, i, demés, 
tant en prims com a fons, també li plauen la sr. d'aren- 
gada, la gamba i el gambot. De costum va amolat amb més 
o menys abundor, pica amb aigúes tèrboles i mar inquieta, 
tenint ses hores que salvades ocasions, són de punta de dia 
a les 8, de IO a TI a l'entrada del vent de garbí fins al mig- 
dia o més tard, i en caure la tarda. 

Si el punt on es pesqui no és molt perillós per enrocar, 
es pot pescar al fons. Es fa, demés, amb suret i plomada 
petita i escada voleiant per terra, i, havent-hi fondària su- 
ficient, es pesca amb bon plom a pols. 

El gromeig més utilitzat és el d'arengada pescant amb 
pasta, i el cranc quan es pesca usant-lo com esquer. 

Amb la mar apropiada, el sard entra amb decisió i pica 
enèrgic, carregant amb força. La picada s'ha d'aprofitar 
amb oportunitat quan és completa, tirant amb vistes a treu- 
re'l de les baumes, puix és un peix molt astut que no deixa 
ocasió d'encauar-se o de segar contra les puntes el guarni- 
ment o la cameta. Les primeres tirades que dóna són de 
molta empenta, en especial les dues o tres primeres, sempre 
en direcció avall o llaurant, mes, si es resisteix, no triga 
a cedir. El més difícil és arrencar-los dels baixos, puix, a 
voltes, semblen estar clavats en els forats. 

De nit, es mou molt i gairebé no' ofereix, com a pesque- 
ra nocturna, cap diferència amb la de l'orada, puix que tan 
possible és, de nit, agafar un sard com una orada, general- 
ment, raó per la qual pot tenir-se com una sola pesquera. 
En l'únic que varia és en la picada, car, mentre l'orada pica 
amb molta suavitat i fa una pressió sorda a la punta de 
la cima, exceptuats casos en què pega vigorosa carregada 
cap avall, el sard es distingeix per sa manera forta d'asse- 
nyalar, tan contundent que a voltes se sent una espolsada 
a la canya seguida d'una ferma estirada que, en ocasions, 

obliga a submergir la cima a l'aigua si la mar està remo- 
guda. Quan es troben en una calada responen sense trigar. 
en estar afamats, donant-se el cas de no deixar caure l'es- 
cada sense tocar-la. 

Hi ha sards que arriben a pesar vuit i deu terces, però 
és molt difícil salvar-los, perquè un peix d'aquests, sols en 
fer tres o quatre terces dóna molta feina, essent considerat 
el sard, pes per pes, com el més brau de tots els peixos de 
roca. La seva pesquera és una de les més interessants, es- 
sent força practicada per nombrosos aficionats. 


DIFERENTS FORMES DE PESCAR LA LLÍSSERA 


La llíssera, pescada segons qualsevulla procediment, re- 
sulta una de les pràctiques de pescar més mogudes, trac- 
tant-se d'un peix que arriba en grans moles i que, en oca- 
sions, en començar a menjar no para del matí al vespre. 
Aquesta espècie es divideix en quatre varietats conegudes 
per: vera o llobarrera, sama, capsut o mújol i galta-foig. 
Entre aquests peixos, la vera es caracteritza per la irregu- 
laritat dels seus costums en quant a les èpoques d'entrada, 
ço que priva de precisar-les del tot ja que, a voltes, es pre- 
senta en alguns casos en el temps més inesperat. No obs- 
tant, encara que no obeeixin a cap regla invariable, el més 
regular és que n'hi hagin tot l'any poques o moltes, entrant 
de vegades pel maig, el juny o el juliol, succeint-se noves 
entrades irregulars fins a l'octubre, i, a voltes, fins al no- 
vembre inclós, restant les darreres fins a desovar, en certes 
ocasions, fins al febrer i març. S'ha observat que la llíssera 
no s'estaciona molt en un mateix lloc, i, a voltes, una en- 
trada no depassa la quinzena, ja que una mola segueix a 
l'altra, essent cada vegada peixos de diferent color i pes 
mig desigual, pér procedir, segurament, de paisos diferents. 
La llíssera és peix coster, i a certa distància de terra no 
se'n veu ni una. 

Poden usar-se per a aquest peix canyes de variables lon- 

gituds segons mida d'ell i el punt on calgui pescar, estant 
indicada la canya xica de 25 a 40 pams per a la llíssera 
petita fins a una o dues terces amb fons mitjà o escàs, i, 
tractant-se de peix més granat convindrà dur la canya de 
35 a 40 pams màxim. A major fons, correspon peix més 
gros. La llíssera sempre es pesca únicament de dia. 

La canya que convé per a la llissera és la d'escassa fle- 
Xibilitat, això és, dura, car si es pesca amb una cima tova, 
per manca de cop deixen de clavar-se'n moltes, correspo- 
nent a la canya indicada un volantí el més lleuger i precís, 
sempre millor de pèl senzill totalment, combinat d'acord 
amb el joc de la canya, plomada mitjana, mateix que l'ham 
també mitjà, tot ben polit i ben calculat, puix en aquesta 
pesquera una petita deficiència de l'armadura en conjunt, 
pot impedir de clavar els peixos amb la regularitat desit- 
jable. En pescar aquesta mena de peix, cal recordar que la 
llissera no té dents, estant sols proveida d'un llavi cartila- 
ginós a manera de raspa. La circumstància de no tenir ele- 
ments d'atac com els tenen la major part dels peixos, la 
priva de fer la presa amb la facilitat de les altres espècies 
en prendre l'ham, i, per tant, no pica amb la força ni rapi- 
desa dels demés, essent aquest el motiu del mèrit que hom 
atribueix a la pràctica de clavar la llíssera pescant a l'ham 
i amb pasta. La seva picada es distingeix, pescant amb el 
susdit esquer, per un tremolor persistent de l'extremitat de 
la canya o del truquet suspès damunt l'aigua, seguit a vol- 
tes d'una carregada suau. En aquest moment és quan s'ha 
de clavar. 

Pescant amb llonguet o amb farineta i pa ratllat, la pi- 
cada de la llíssera és més ràpida que pescant amb esquers 
més durs, ja que, essent aquells esquers molt tous, els en- 
goleix d'una xuclada, perdent-se l'ocasió d'estirar si no es 
fa instantàniament. 

L'hora de picar varia segons el temps. A l'estiu acos- 
tuma a entrar entre 9 i IO, fent molta calor, també poden 

entrar a primera hora, i, en certes ocasions de gran abun- 
dor, es dóna el cas de no parar de menjar en tot el dia. La 
darrera hora de la tarda és una de les millors, i rarament 


deixen de presentar-se, tant si ho han fet com si no, abans. 


Els llocs influeixen molt en el costum de picar el peix, se- 
gons la orientació del terreny, però el que hem dit és el 
més general. 

Aquesta espècie té preferències per entrar en aigúes quel- 
com tèrboles, menjant, aleshores, amb gran constància. És 
molt bo el vent moderat de garbí i el de llevant fluix. 

Per més que la llissera menja a diferents profunditats, 
és preferible de pescar-la a un pam de terra o cosa així. 

Pescant amb sardineta en punts de rocam prim clapat 
de sorral, es troba la llissera dita "galta-roig", una varietat 
de la família que no adquireix gran tamany, i com que no 


és mai tan grossa com la vera s'acostuma pescar-la amb ca- 


nya mitjana i amb armadura més fina, gromejant-se amb 
sardineta picada, sorra i pa. 

Apart de les dues varietats expressades hi ha el "cap- 
sut" el qual no es troba mai per les roques habitant només 
les boques de rius, estanys, i l'interior dels ports al fort de 
l'estiu. El capsut gairebé menja pa o farineta exclusiva- 
ment i no és menjador de sardineta ni pasta per costum, 
pescant-se a flor d'aigua a suret i gromejant amb pa. 

Ultra les que portem referides, existeix la sama a la qual 
es pot aplicar tot ço dit respecte el capsut. 

Resta encara la vera, coneguda també per llíssera llo- 
barrera. Aquesta és la que més abunda i és la que menja 
més a l'ham, adquirint major grossària que totes les demés 
varietats, car se n'han hagudes de 15 terces. 

La vera és més menjadora que les varietats de què abans 
hem fet esment, de peixos salats a molles o en pasta, i pes- 
cant amb aquest esquer la preparació del mateix és cosa 
essencial per a l'èxit de la pesquera. Hi ha qui no es pot 


explicar que la llíssera no li entri escant amb una pasta' 


am 


Vista de L'Escullera de Llevant. El Pla. 


Pescant la llissera amb llonguet 


Vista de L'Escullera de Llevant. Els Pvims. 


Pesca del sart 

molt dura, és lògic: l'esquer per a la llíssera, per raó d'estar 
mancada de dents, com ja hem dit ha d'ésser sempre el 
més moll possible, no tant, però, que es desprengui de l'ham 
i s'enganxi pels dits, però tou, de forma que s'esqui amb 
facilitat mantenint-se bé a l'ham. 

El gromeig per a pescar amb pasta s'elabora amb resi- 
dus del propi esquer amb pa i sofra, i pescant-se amb llon- 
guet o amb farineta i pa ratllat, es fa exclusivament amb 
pa sol. , 

En pescar la llíssera amb pasta, és molt fàcil d'enganxar 
altres peixos, i àdhuc es pot donar el cas que la llíssera no 
respongui pescant-se, en canvi, altres espècies diferents tals 
com sards, orades, llobarros, etc.: però no s'ha d'oblidar 
que la llissera no menja pasta més que a l'estiu o entrada 
de tardor, tot el més. 

Si es pesca la llíssera, és necessari tenir domini i evitar 
la nerviositat quan s'erren repetidament les seves picades, 
cosa natural, a voltes, quan no menja amb fam, tot és ques- 
tió de precisió i atenció, puix si hom es deixa dominar per 
la impaciència en veure menjar el peix sense clavar-lo, 
s'acaba per violentar-se i no es fa res de bo. En aquest cas, 
el que alguns fan és recórrer a l'ús de la popera. No ho fés- 
siu pas mai. L'únic que podríeu aconseguir així és allunyar 
el peix, molt fàcilment, després de punxar-ne alguns i sal- 
var-ne, de segur, molt pocs. Persevereu amb l'ham i veu- 
reu que, a fi de comptes, us donarà sempre millor resultat. 
Premeditadament no tractem de la popera en la pesca de la 
llíssera més que per a blasmar-la, puix entenem que l'ús 
d'aquest instrument lleva bellesa a la pesquera, ja que el 
peix, llavors, no és agafat podríem dir normalment, o sia, 
per la boca, ço és, pescat, sinó robat: i, per tant, tenint en 
compte tot ço apuntat, la popera ofereix totes les caracte- 
rístiques d'una trampa de mala llei, i, si més no, és un enginy 
mancat d'art. Per si no tingués prous inconvenients amb — 
els exposats, encara hi ha el desavantatge respecte de l'ham 

sobre la seguretat de la presa, l'escarment del peix, els com- 
plicats embolics que el peix fa un cop dintre del salabret 
amb els seus moviments, i, finalment, el perill que consti- 
tueix per al mateix pescador. 


LA PESCA AMB FARINETA O LLONGUET 


Aquests esquers estan principalment indicats, amb pre- 
ferència al salat, en la temporada que va de tardor a hi- 
vern, per més que puguin emprar-se tot l'any, i essent menys 
apropiats que en altra època, especialment amb referència 
al llonguet, durant l'estiu, a no ésser que la llíssera abundi 
molt, car, en aquest temps hi ha molt de menjum o peix 
menut i molesta contínuament, desescant sense parar, ço 
que dificulta en gran manera la pesquera. 


Per a pescar amb els dits esquers, convé molt portar la 


nyinya de pèl fi, i més fina que tot la cameta, podent-se 
pescar tant a pols com amb boia amb els dos esquers, però 
si es pesca amb farineta, és més convenient fer-ho amb su- 
ret i en llocs de poques aigúes, puix, degut al pes de la 
plomada, per xica que sigui, l'escada, en ésser llançada, té 
la tendència a penjar de l'ham en davallar, resultant, per 
tant, més pràctic pescar amb llonguet en punts de bastant 
fondària. 

El gromeig adequat a la pesca amb els esquers de fa- 
rineta i llonguet és el pa, el qual s'ha d'escórrer, un cop 
mullat, pastant-lo per a que s'engruni i s'enfonsi lentament, 
ja que, si no s'amassava, aniria surant. 

La millor diada resultarà la que, amb vent fluix, reunei- 
xi la condició de coincidir amb les aigúes tèrboles, mar pi- 
cadeta i lliure de correntia, i les millors hores, la de bon 
matí i cap al tard si fa una temperatura moderada o càlida, 
ia la del sol quan és temps fred. 

Per a pescar amb farineta, es mesclen, en un cul de coco 


0 en una cassoleta de terra o' de llauna, una part de farina 


de força i una porció d'aigua, debatent-se bé fins que la bar- 

reja adquireixi cert espessor i elasticitat, aleshores s'em- 
bolica i es cobreix bé l'ham amb la pasta que es torna fila- 
mentosa, i es recobreix després amb molleta de pa tendre 
ratllat el qual es té a punt en un cabasset o una copa dé 
barret vell de feltre. i 

Si es pesca amb llonguet, aquest s'ha d'estovar en remull 
una o dues hores, un cop tou del tot, s'escorre entre les 
mans pels costats, i, escorregut, s'obre pel mig utilitzant 
les tirgs que forma en la part interna. Si es vol, es pot pas- 
tar la molla de llonguet i dóna també bon resultat quan els 
llonguets resulten dolents i no fan fils. 

El llonguet ha d'ésser ben fet, de bona farina, i del dia: 
del contrari, sols és bo per a fer pasta. —— 

Al dedicar-se expressament a la llíssera, essent un peix 
tan variable i inestable com hem deixat explicat, el més ra- 
cional és anar seguint amb atenció ses entrades, i pescar-les 
quan se'n vegin: d'altra manera hom s'exposa a fer-ho amb 
poc profit, car si no abunda aquest peix, per més que tot 
pescant amb llonguet o amb farineta també es puguin aga- 
far amb certa frequència uns que altres peixos com sards, 
orades, salpes, oblades, esparralls i algun altre, si no hi ha 
la base de la llíssera, no es fan gaires pescades grans. 


MANERA DE PESCAR EL LLOBARRO 


La pesca del llobarro, és entre totes les demés la més 
vasta en procediments segons les diverses circumstàncies de 
cada ocasió. 

Ja, en tractar de la pesca a la platja i a l'arrossegall, hem 
parlat accidentalment del llobarro, mes ens manquen ara 
els principals modes de pescar-lo entre els molts que hi ha, 
i això anem a fer. 


A LA GAMBETA 0 


De nit, es pesca molt amb gamba, i més amb fosca que 


Li 

amb lluna, a no ésser que la mar estigui en bones condi- 
cions. L'època assenyalada com a millor per a pescar amb 
el susdit esquer és la que s'enclou entre l'estiu i la tardor, 
pescant-se, però també en primavera i hivern. 

Els pescalls apropiats per al llobarro són els que es tro- 
ben en els roquers de la mar brava, a fons variable, als 
abrics naturals de la costa, els ports, les cales. i 

Cal tenir present el que hem dit sobre la llíssera en 
quant als costums estranys del peix, puix aquest del qual 
tractem ara és encara més desconcertant que no aquella: el —— 
llobarro té sorpreses que desorienten tant els simples aficio--—— 
nats com els professionals, succeint-se amb poc temps les 
variacions més inesperades sense que serveixi gaire de pre- 
cedent en cap ocasió el que el peix hagi pogut fer en 3 
anyades passades, i, a la millor, es dóna el cas de que la 3 
mar està plena de peixos sense que entrin a menjar, sigui — 
per abundància de peix petit que serveix d'aliment al llo- 
barro, sigui per sentir el temps, o per causes desconegudes. 

El guarniment del llobarro ha d'ésser reforçat, de pèl i 
doble, o fi, si és molt bo, cameta de 4 a 8 pams, petita plo- 
mada, ham gros, i canya que correspongui a les condicions 
del pescall, podent-se pescar amb llargada de 20/35 pams, 
segons els casos. 

La gamba s'escarà viva per la cua, travessada de sobre / 

a sota, de manera que la punta de l'ham vingui a corres- 
pondre abans de l'extremitat posterior de l'escada. R 

Aquest peix es mou, habitualment, com molts d'altres, 
en temps plujós, convenint per a pescar que la mar es mo- 
gui i estigui de bon color, això és, que no sigui massa 
clara. 3 

Pescant en pla terreny s'ha de moure poc a poc la ca- Es 
nya en diferent direcció a dreta i esquerra, alçant, de tant El 
en quant, l'escada per a que sigui més visible del peix, i 
per a comprovar si la gamba neda o està arrapada, com so- 
vint esdevé, i si el lloc ho permet serà millor circular paral- 

lelament al mar seguint els accidents del fons per a no en- 


rocar ni pescar massa alt de la roca o del fons que hi hagi. 


La picada del llobarro va generalment precedida de la 
Bipiràció de la gamba la qual, en veure's envestida tracta 
d'escapar de son enemic, notant-se en el moment un lleu- 


— ger tremolor a la canya, sensible al pols, com un fceric-eric": 


seguidament el peix pica i s'endú la gamba arrepenjant-se 
a la cima, s'afluixa una mica per a facilitar la presa del que 
ataca, i es tira. Poques vegades falla. Sols manca treballar 
El peix atentament, i a la tercera represa sura a flor d'aigua 
rendit per a entrar fàcilment al salabret, No s'agafen sols 
llobarros a la gambeta, i, segons on se pesca, sovint es cla- 
ven, especialment a l'estiu, escórpores, corbes, sards, orades, 
neros, anguiles i altres varietats de peixos. 


EL LLOBARRO AMB LLISSERÓ VIU 


Amb l'esquer assenyalat s'acostuma a pescar des de mit- - 
ja primavera fins a mitja tardor i molt poc en altres èpo- 
ques per l'escassetat del llisseró que serveix d'esquer. 

És, aquesta pesquera, principalment, diurna, i es practi- 
ca en prims amb suro gros, canya de 35/40 pams, volantí 
de bon pèl, millor senzill, ham gros, cameta de 5 pams mí- 
nim, plom regular, millor amb aigua moguda que amb bo- 
nança, i encara més bo colorida, vent moderat, i en hores 
de matinada o caiguda de la tarda amb preferència. 

L'escada que sigui mitjana la qual s'atravessa per la part 
del llom amb l'ham a dos terços de la llargada del peixet cap a 
la cua. : 

Com tots els esquers animats, el llisseró avisa l'arribada 
del llobarro que l'ataca, i, en perdre's el suro de vista, sens 
precipitar-se — car aquest pren el llisseró i l'engorja len- 
tament — es tira bona canyada, i, en fer-se a temps, gai- 
rebé mai no es fa endebades. 

EL LLOBARRO AMB BOGA VIVA 


La boga viva s'usa a la tardor, pescant-se amb aital es- 
quer a totes hores, per més que les més indicades són les 
que es comprenen entre punta de dia fins les vuit o les 
nou, i en davallar el sol a la posta fins que no s'hi veu. 

Per més que comunament es diu la pesca del llobarro amb 
boga viva, no passa d'ésser una denominació fins a cert punt 
convencional, puix, pescant amb boga, es pesquen a voltes 
més peixos d'altra mena que no llobarros, i encara tant com 
la bogueta, es poden usar altres peixets com l'oblada, salpe- 
ta, esparralló, sardinyol, serranet, i tants d'altres, de manera 
que és tan fàcil pescar amb bogueta o peixet semblant el 
llobarro com un nero, un bonito, un reig, una escórpora, 
etcètera, etc. 

Per a fer la pesquera que expliquem, s'han d'escollir pes- 
calls de gran profunditat entre els 30 i els 40 pams en llocs 
de bon rocam, calant la canya llarga, no inferior a 40 pams, 
volantí molt ferm, ham gros, plomada regular i cameta llar- 
ga, essent indispensable, per a pescar amb propietat, anar 
amb la canya armada de bon carrell, proveit de moltes bra- 

ces de fil puix és possible trobar peixos de gran tamany. 

L'escada es clava pel llom, sigui el que es vulgui el pei- 
xet emprat a l'objecte, i pot pescar-se indistintament tant a 
pols com amb boia. : , 

El temps més indicat és el que es deriva d'una bona 
normalitat dels corrents atmosfèrics, el vent sempre és cau- 
sa contrària, sense excloure el temps plujós que, pel con- 
trari, és molt favorable, És bona també la mar picada i 
d'aigua amb algun color. 

Quan entra el peix a menjar, la inquietud del peixet pre- 
soner, amb els seus moviments accelerats, indica la seva 
presència, i quan això succeeix és questió d'estar ben prest, 
puix mentres a voltes el llobarro o altre peix escometedor 
dóna la picada amb pausa i cal deixar-li completar l'esti- 

rada, en altres casos, Ja presa és tan ràpida i l'abrivada tan 
violenta, si es tracta d'un peix molt gros, que no resta més 
recurs sinó amollar el fil del carrell fent el millor que es 
pugui, quan el peix clavat ja enfora perd sa velocitat ini- 
cial, fins a rendir-lo, després d'una lluita particularment ac- 
cidentada. 

Certament que aquesta és una forma de pescar de poca 
activitat puix només es tracta de pescar peixos grans els 
quals no abunden i sols s'ha de vigilar la canya i el peixet 
escat, cosa ben descansada: no obstant, si és bona anyada, 
en ocasions fa passar molt bones hores, oferint sorpreses que 
afecten especialment l'ànim del pescador per l'emocionants, 


EL LLOBARRO AMB SARDINETA FRESCA 


Amb l'esquer de sardineta fresca i altres peixets simi- 
lars com l'amploia, seitó. el sonso i alguns més, s'acostuma 
a pescar-hi a la platja com amb rocam sempre de dia, tant 
a fons com en prims en tot temps de l'any, encara que si- 
gui pesquera apropiada per estiu i tardor, sempre a base 
del gromeig de la mateixa mena que l'esquer. Tant se pot 
pescar amb canya com amb fluixa: cameta llarga, poc plom, 
ham gros, i, fent-se amb canya, de bona llargada: 35/40 
pams. Si es pesca en embarcació es pot fondejar, i també es 
pot pescar anant a l'arronça. 

Tot ço dit respecte al temps, estat de la mar, color de 
l'aigua, vent, corrents, etc., tractant-se de totes les altres for- 
mes de pescar el llobarro, es pot aplicar a la present. 

Si es pesca així a la platja, amb el mateix esquer i pes- 
cant el llobarro, poden agafar-se altres peixos com rèmol, 
reig, etc., i, en punts de rocam, escórpores, déntol, nero, etc. 


EL LLOBARRO AMB ANGUILÓ 


La present difereix poc de la pesquera del mateix peix 
a la gambeta i únicament ofereix dissemblança amb aquesta 


 — 


ni 

darrera per ésser la primera més indicada en temps fresc de 
tàrdor i hivern. 

L'anguiló s'esca comunament pel llom aprop del cap i és 
esquer apropiat pels temps durs i mar grossa. 


EL LLOBARRO AMB BARQUETES 


La pesca amb barquetes (1) és un procediment pura- 
ment d'ocasió i no es pot practicar sinó en primavera quan 
el dit esquer apareix a la costa. 

Pescant d'aital manera, és necessària una canya llarga, 
volantí amb suret, cameta fina sense plom, escant-se una o 
més barquetes a gust de cadascú. Aquesta pesquera es fa 
a flor d'aigua i únicament quan, per abundar molt el dit 
esquer, es veu que el llobarro rofolla entre les reunions de 
barquetes que van a l'ensurada, les quals el corrent i el vent 
van ajuntant. Llavors és l'hora de pescar el llobarro, però 
generalment aquesta ocasió és de curta durada i no s'allar- 
ga més enllà d'una quinzena o poc menys. 


CONCLUSIÓ : 


o Exposat en la forma més clara que m'ha estat possible 
tot el referent a l'afecció, enaltin-la com esport, començant 
per Ta teoria de la pesca segons el meu concepte, fins a la 
manera de practicar-la, no dubto pas de que alguns dels 
lectors que m' honraran amb llur atenció, dissentiran de mes 
apreciacions i de les explicacions escampades sobre dife- 
rents punts, mes, essent aquesta una matèria lliure sobre la 
qual cada pescador manté la pròpia opinió, i, no havent-hi, 
fins al present, manera de recórrer a un autor de reconegu- 
da autoritat en el nostre país, he gosat llançar-me a aques- 
ta petita empresa, animat, de ma part, de la major bona vo- 


(1) Se suposa que les e barquetes2 són flors que en la primavera es desprenen de 
les algues marines, apareixent, aleshores, a la superfície de la mar en Srans quan- 
titats, algunes anyades, segons la direcció dels vents dominants. 


Vista de L'Escullera de Llevant. La Ramp a. 


Pescant amb pasta. La captura d'una llissera 

luntat, tractant del que generalment és acceptat per molts 
aficionats estudiosos com a bo, confiat, i restaré joiós en 
extrem si tinc la fortuna de guanyar-me la benvolença dels 


. experts, amb ma modesta labor, i si les meves observacions 


resulten aprofitables i útils als qui es proposin començar i 
als qui ja ho han fet. 

Queda, doncs, explicat, el que hem cregut de més uti- 
litat per a orientar als qui n'estiguin necessitats. Podria entrar, en- 
cara, en una infinitat de punts que certament no deixarien d'en- 
cloure el seu interès, mes tal volta la present obreta encalçaria ex- 
cessiva extensió dintre del seu tipus, i el que podría ésser explicat 
sens dubte serà més convenient que el lector que vulgui 
atendre's al que ací es tracta, vagi estudiant pràcticament 
tot el que no pot cabre en un petit volum de proporció i 
caràcter tan modestos com el que llanço a la publicitat 
puix entenc que, amb el seu contingut, n'hi ha bé prou per a 
guiar a l'èxit de la pesquera els qui s'hi vulguin dedicar. 

